Diari Oficial de la Generalitat Valenciana


Sumari del DOGV 4203, del 05-03-2002 (2002/1781)

RESOLUCIÓ de 15 de gener de 2002, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SA l'ampliació de la subestació transformadora de 132/66/20 kV, emplaçada al terme municipal de Silla (València), corresponent a l'expedient amb referència ATASCT/2000/117 del Servei Territorial d'Indústria i Energia de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1781


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 15 de gener de 2002, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SA l'ampliació de la subestació transformadora de 132/66/20 kV, emplaçada al terme municipal de Silla (València), corresponent a l'expedient amb referència ATASCT/2000/117 del Servei Territorial d'Indústria i Energia de València. [2002/1781]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'ampliació de la subestació transformadora de 132/66/20 kV, emplaçada al terme municipal de Silla (València).
  
Vist que en el període d'informació pública establit per l'article 9 del Decret 2.617/1966, de 20 d'octubre, sobre autorització d'instal·lacions elèctriques, no s'hi han presentat al·legacions.
  
Vist que amb data 30 d'octubre de 2001 la directora general de Planificació i Gestió del Medi de la Conselleria de Medi Ambient dictà Declaració d'Impacte Ambiental (DIA) en la qual s'estimava acceptable, solament a efectes ambientals, el projecte d'ampliació de la subestació transformadora de 132/66/20 kV denominada ST Silla que Iberdrola, SA pretén construir a Silla (València) sotmetent-lo al compliment de les condicions que apareixen en el punt primer de l'esmentada DIA.
  
Vist que amb data 4 de desembre de 2001, l'òrgan instructor de l'expedient ha emés informe favorable sobre la sol·licitud d'autorització administrativa.
  
Vist que la sol·licitud d'autorització administrativa indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric, i que acredita el compliment dels requisits indicats en l'article 40.1 d'aquesta.
  
Vist que, davant una situació actual d'importants creixements de la demanda d'energia elèctrica, amb l'ampliació sol·licitada es contribueix a garantir el subministrament i a millorar la continuïtat del subministrament i de la qualitat del servei elèctric de la zona, objectius bàsics de la Llei 54/1997, de 27 de novembre.
  
Vist que, a petició d'Iberdrola, SA, amb data 27 de març de 2001, aquesta Direcció General d'Indústria i Energia va resoldre realitzar el canvi de titularitat de les instal·lacions de transport i distribució d'energia elèctrica autoritzades en l'àmbit de les competències de la Generalitat Valenciana a nom d'Iberdrola, SA, a favor d'Iberdrola Distribución Eléctrica, SA, com a conseqüència de l'exigència de separació d'activitats regulades i no regulades mitjançant el seu exercici per persones jurídiques diferents, d'acord amb el que s'ha establit en la Llei 54/1997, de 27 de novembre, del Sector Elèctric i el seu desenvolupament reglamentari, cosa que es fa extensiva a la instal·lació que s'autoritza mitjançant la present resolució, en la sol·licitud inicial de la qual, de data 10 de maig de 2000, apareix com a peticionari la mercantil Iberdrola, SA.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries que aquest regula i que hagen sigut iniciats amb anterioritat a l'entrada en vigor d'aquest es tramitaran fins a la seua resolució, de conformitat amb la normativa anterior.
  
Atés que d'acord amb l'article 7 del Decret 2.617/1966, la competència per a resoldre correspon a la Direcció General d'Indústria i Energia.
  
Aquesta Direcció General d'Indústria i Energia resol:
  
Únic
  
Autoritzar administrativament a Iberdrola Distribución Eléctrica, SA l'ampliació de la subestació transformadora les característiques principals de la qual són les següents:
  
- Situació: camí Vell de Russafa, entre el camí de la Torreta Ampla i la sendera de la Torreta Estreta, en la zona sud de la localitat de Silla, al terme municipal de Silla (València).
  
- Tensions nominals: 132/66/20 kV.
  
- Potència nominal: 1x60 MVA + 2X40 MVA, total de 140 MVA.
  
- Concloses les actuacions, la subestació quedarà composta per les següents instal·lacions:
  
- Un sistema de 132 kV esquema de simple barra partida amb 6 posicions, 2 corresponents a les línies actuals (Font de Sant Lluís i Alzira-Juan de Urrutia), 3 de transformador (1 de 132/66 kV i dos de 132/20 kV), i 1 de partició.
  
- Sistema de 66 kV amb una configuració elèctrica de simple barra amb cinc posicions, 4 corresponents a les actuals línies (Catarroja-el Grau, el Saler, el Perelló i Almussafes-Alzira) i 1 al transformador de relació 132/66 kV que es manté en servei en la nova configuració.
  
- Un nou sistema de 20 kV, esquema de simple barra partida tipus interior en cel·les d'aïllament a l'aire, compost per 26 cel·les (16 de línia, 2 de transformador, 2 de serveis auxiliars, 2 de bateria de condensadors, 2 de mesura, 1 de partició i 1 d'unió), agrupades en dos mòduls de cel·les ubicats en un edifici. Aquest sistema quedarà completat amb les actuals dues bateries de condensadors (BC) i els dos transformadors de serveis auxiliars (SA).
  
- La transformació constarà de tres transformadors de potència trifàsics, 1 dels actuals de relació 132/66 kV-60 MVA, i dos de nous de 132/20 kV i 40 MVA cada un.
  
- Quant a les edificacions, es mantindrà l'actual edifici de control amb els existents equips de control, protecció, comunicació, serveis auxiliars en BT, etc. que seran completats amb els equips necessaris per a les noves posicions a muntar. Es muntarà un nou edifici en el qual s'ubicaran els dos nous mòduls de cel·les en substitució dels existents.
  
- Pressupost: 801.630 euros (064.042.281 pessetes).
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.